UPV\* = Uredba o pitni vodi (Ur. l. RS, št. 61/23); NNO\* = Navodilo o načinih obveščanja (Ur. l. RS, št. 109/23)

**OBVEŠČANJE O PITNI VODI – KLJUČNE INFORMACIJE ZA UPORABNIKE**

**Zakaj je pomembno spremljati informacije o pitni vodi?**

Zdravstveno ustrezna pitna voda je ključnega pomena za zdravje vsake skupnosti. **Naravne nesreče, tehnične okvare ali druge nepredvidljive situacije lahko vplivajo na njeno kakovost**. Komunalno podjetje Velenje ima pripravljen **načrt ukrepanja in obveščanja**, ki zagotavlja hitro in učinkovito posredovanje informacij uporabnikom v Šaleški dolini.

**Kako boste obveščeni?**

* **Spletne strani**: [www.kp-velenje.si](http://www.kp-velenje.si/) (zavihek "PITNA VODA"), [www.velenje.si](http://www.velenje.si), [www.sostanj.si](http://www.sostanj.si), [www.smartnoobpaki.si](http://www.smartnoobpaki.si), [www.velenjcan.si](http://www.velenjcan.si)
* **Mediji**: Moj radio, Radio Velenje, VTV televizija, časopis Naš čas
* **Družbena omrežja**: Facebook KP Velenje
* **Osebna obvestila**: za prednostne objekte (za vrtce, šole, zdravstvene ustanove, ...).

**O čem boste obveščeni?**

* **Priporočeni ukrepi v izrednih razmerah (prepoved pitja vode, prekuhavanje, nadomestna oskrba, priporočilo pitja ustekleničene vode, popravila okvar, prekinitve dobave vode …).**
* **Pomembne informacije glede pitne vode** (podatki o vodovodnih sistemih in oskrbovalnih območjih, najnovejši rezultati analiz, informacije o parametrih, mineralih in trdotah pitne vode, informacije o varni uporabi pitne vode in o ocenah tveganja, nasveti glede zmanjševanja porabe vode in preprečevanju tveganja glede zastajanja vode, letna poročila, podatki o pitnikih v Šaleški dolini, informacije o vodnih izgubah, ceniki storitev …).
* **Mesta postavitve cistern za nadomestno oskrbo (**v primeru dolgotrajnih težav lahko začasno oskrbo s pitno vodo zagotovimo z dostavo cistern).



**Kaj storiti ob težavah glede pitne vode?**

Sumite na težave s pitno vodo? Obrnite se na **24-urno dežurno službo** in nas obvestite o reklamaciji:

* hladna pitna voda: **03 898 94 20,**
* topla pitna voda: **03 896 12 56,**
* brezplačna številka za reklamacije: **080 80 34.**

**Primer dobre prakse – zagotavljanje vodne oskrbe po hudem neurju v avgustu 2023**

V avgustu 2023 je hudo neurje na področju Vodovoda Bele Vode sprožilo številne zemeljske plazove, ki so resno poškodovali vodovodno infrastrukturo. Številne okvare ter uničeni odseki vodovoda so ogrozili varnost vodooskrbe. Kljub zahtevnim razmeram so ekipe Komunalnega podjetja Velenje v zelo kratkem času odpravile večino težav. Zagotovljeno je bilo takojšnje obveščanje o prekuhavanju vode, oskrba iz rezervnih vodnih virov in nadomestna oskrba iz cistern za uporabnike, ki so ostali brez vode na pipah. S hitrim ukrepanjem in obveščanjem smo vzpostavili učinkovit nadzor nad izrednimi razmerami.

**Bodimo pripravljeni!**

Redno spremljajte enega izmed kanalov za obveščanje in bodite pripravljeni na ukrepanje. Skupaj poskrbimo za varnost in zanesljivo oskrbo s pitno vodo v Šaleški dolini.

Za vprašanja in pomoč smo vam vedno na voljo.

Komunalno podjetje Velenje, d. o. o.